Erri de Luca: 'Hi ha molts ous sota la gallina, vejam quin s'obrirà primer' - VilaWeb\nErri de Luca: 'Hi ha molts ous sota la gallina, vejam quin s'obrirà primer'\nL'escriptor napolità ha vingut a Barcelona a presentar la seva darrera obra, 'Els peixos no tanquen els ulls'\nL'escriptor italià Erri de Luca és un dels autors més ben considerats de la literatura italiana actual, té un passat de lluita revolucionària i és un expert en la Bíblia, sobre la qual ha escrit uns quants assaigs. Les seves obres, que ara tradueix Bromera, són petites joies de lectura lenta i de factura poètica. De pas per Barcelona, on ha presentat el seu últim llibre, 'Els peixos no tanquen els ulls', VilaWeb hi ha parlat de Pasolini, de lluita política, de capitalisme salvatge, i de la seva literatura. Parar-hi atenció és un plaer.\n—Permeteu-me que de primer us situï: nascut a Nàpols el 1950, vau seu membre del moviment d'extrema esquerra Lotta Continua i el vau dirigir…\n—Militar sí que hi vaig militar; però dirigir-lo, no. És que Lotta Continua no tenia una organització jeràrquica.\n—Fins als quaranta anys no us vau dedicar a la literatura. Però sabem pel llibre 'Els peixos no tanquen els ulls' que la literatura sempre ha estat present en la vostra vida, des de la infantesa.\n—Quan tenia quaranta anys vaig publicar per primera vegada, però, escriure, he escrit sempre. Us diré que les Sagrades Escriptures m'agraden no pas perquè sigui creient, sinó perquè és on la paraula hi té el el poder més gran. A la primera pàgina del Gènesi, Déu diu: 'Que es faci la llum'. I et demanes a qui ho diu, si no hi havia ningú. Però ho ha de dir, perquè, si no, la llum no es faria. És la seva paraula la que fa la llum. És la paraula, que fa la creació.\n—Però abans de llegir la Bíblia la paraula ja us fascinava.\n—Sí, sí, però quan vaig llegir la Bíblia em vaig dir: 'Ho veus com tinc raó!'\n—En un moment donat vau canviar la militància política per la literatura, doncs?\n—La meva militància política, revolucionària, va durar dotze anys, fins la tardor del 1980 davant la tanca de la Fiat de Torí, l'última gran lluita obrera. Durant vint anys vaig ser obrer, del 1976 al 1997, i en acabat vaig publicar el meu primer llibre i em vaig dedicar a la literatura.\n—La vostra generació i, en general, la història d'Itàlia va ser marcada per Pasolini. Com us va influir?\n—Pasolini és l'únic intel·lectual italià que va necessitar conèixer directament i físicament el poble. Va escriure novel·les sobre el proletariat romà perquè el coneixia, el tractava. És l'únic intel·lectual que va sentir aquesta necessitat. I l'estimo per això. Però no puc dir que hagi influït la meva vida.\n—El vau tractar a l'època de Lotta Continua?\n—Ell era el director del diari Lotta Continua. I venia a veure les nostres manifestacions. Sovint eren prohibides, però les fèiem igualment, perquè el dret de manifestar-se no ha de ser negociable. I Pasolini sovint es trobava a terra de ningú, entre la policia i els manifestants. Com que jo era el responsable de les manifestacions del carrer, més d'una vegada l'havia de protegir. Però parlar-hi, no vam parlar mai.\n—Amb la trajectòria que teniu, com veieu el capitalisme salvatge que s'imposa a bona part d'Europa?\n—Veig que a Itàlia, com a Europa, l'economia governa la política. Això transforma la gent en clients, i el país en un estat-empresa. Ja no som una comunitat, sinó una empresa. El ciutadà convertit en client es valora pel seu poder adquisitiu; alhora a la justícia, a la sanitat, a l'ensenyament, hi té dret segons la seva renda. Vivim en una societat en què la gent de pocs recursos té pocs drets. D'aquesta gran botiga, molts component socials en són exclosos. Aquesta situació és molt evident, fins i tot ridícula, a Itàlia, on el cap del govern era el més ric. Però aquest ridícul no ens havia de fer riure, perquè Itàlia era profètica, anticipava aquesta transformació dels ciutadans en clients. Aquest capitalisme salvatge, com l'heu anomenat, encara ha d'evolucionar més. I aquí Itàlia també és profètica perquè el seu cap de govern és una mena de comissari d'Europa. Això mateix passarà a les altres nacions europees, que canviaran els governants per comptables. Avui es fa servir per a tot la paraula 'mercat'. L'origen del significat d'aquesta paraula és bonic, és un espai on es troben les persones, un lloc alegre, fresc, on la gent es troba. No són els mercats els que ens governen, sinó l'afany de benefici. Ve't aquí que veig, però veig ben poca cosa, perquè ho veig tot des d'arran de terra.\n—Aquests governs perden tota credibilitat democràtica.\n—Sempre són oligarquies. La democràcia és una forma política que s'ha fet malbé. És una fe, no una pràctica, una fe en el més enllà.\n—I contra aquest capitalisme salvatge, què proposeu? La vida senzilla, la revolta llibertària, l'ecologia, el decreixement…?\n—Hi ha molts ous sota la gallina, vejam quin esclatarà primer.\n—La vostra literatura és lenta, poètica, breu.\n—La literatura és així: lenta, demana aïllament al lector; és un antídot, sí.\n—El compromís hi té cap paper, en la vostra literatura?\n—L'objectiu de la literatura és de fer companyia. En algun cas, quan la paraula lliure és prohibida, porta el valor afegit de resistència, de desobediència, però en aquest cas i prou.\n—Dieu que en la vostra vida no hi ha nostàlgia. I desencant?\n—Estic ben disposat a la sorpresa, sóc força ingenu encara, en aquest sentit.\n—Sembla que la literatura italiana viu un bon moment. Me'n podeu fer cinc cèntims?\n—No ho sé. No sóc un lector que vagi al dia. Les últimes novel·les d'autors italians que he llegit eren de la biblioteca del meu pare.\n—Doncs què llegiu, a part la Bíblia?\n—Sóc lector de poesia.\n—De fet, també sou poeta.\n—Sí, tinc tres llibres de poesia publicats.\n—Però no ens han arribat...\n—És que la poesia no és exportable.\nUn documental de Pasolini sobre el moviment Lotta Continua.\nBromera i Erri de Luca\nFins ara Edicions Bromera ha publicat tres títols d'Erri de Luca: 'El pes de la papallona', 'El dia abans de la felicitat' i 'Els peixos no tanquen els ulls'.\nAls deu anys, la teva edat s’escriu per primera vegada amb dues xifres. La inquietud i el desig de créixer són més forts que no el cos que conté totes les formes futures d’un adult encongit en unes sabates petites. Un home torna amb els seus pensaments al poble on va néixer, a la costa de Nàpols, cinquanta anys després d’haver-se’n anat. Allà aprèn l’art de viure, prenent les mides del món que l’envolta i descobrint noves dimensions de l’existència. La pesca, els llibres i la platja li omplen els dies fins que coneix una nena sense nom amb qui descobrirà el pes de paraules com 'amor' i 'justícia'.\nSituada en plena postguerra a la ciutat de Nàpols, escenari i referent continu del relat, aquesta és la història d’un orfe que en la seva recerca de la felicitat haurà d’aprendre a madurar a força de coratge i de l’alegria i del plaer que li proporcionen els llibres. El seu tutor i protector és Don Gaetano, un porter amb un do molt especial: el de sentir els pensaments dels altres. Sota una aparença humil, Don Gaetano amaga un munt d’històries del passat, de la guerra i dels sofriments humans, i transmet una sèrie de conviccions que marcaran el destí d’aquest jove àgil i despert. El retorn d’un amor del passat despertarà les passions més íntimes i silenciades i abocarà els protagonistes a un final sobtat.\nEl rei dels isards sap que el seu temps s’esgota després d’anys de supremacia indiscutible per la seva força i grandesa. Ara, les seves banyes hauran de rendir-se a les d’un fill decidit. Sap com encarar el seu crepuscle amb dignitat. És al novembre. Des de la vall se sent l’olor de l’home, de l’assassí de la seva mare. El vell caçador furtiu sap que també voreja el final. Ha passat la vida acaçant molts fills del rei, però era aquest, que realment cercava. Aquesta serà l’última temporada, no té més temps si el vol vèncer.\nDos éssers únics, extraordinaris, solitaris en la supremacia, han ajornat anys i panys un duel en el qual no hi ha en joc el destí, sinó la veritat de dues vides oposades. Una papallona que durant generacions s’ha posat a la banya del rei esbategant al vent serà l’únic testimoni de la sort final d’ambdós oponents.


8 ciclistes de casa nostra a la Volta a Catalunya | Fosbury\nFosbury » Ciclisme » 8 ciclistes de casa nostra a la Volta a Catalunya Marc Soler torna a ser la gran referència del nostre país\nLa 98a edició de la Volta a Catalunya tornarà a comptar amb la participació de ciclistes del nostre país que jugaran rols molt diferents als seus equips.\nQuatre catalans, dos mallorquins i dos ciclistes sorgits del País Valencià participen enguany a la Volta a Catalunya. Marc Soler, Enric Mas, Edu Prades, Antonio Pedrero, Jordi Simon, Lluís Mas, Rubén Plaza i Antonio Molina. Els mateixos noms que l’any passat, amb la incorporació del debutant Pedrero i amb la baixa de Rafa Valls. Quin paper poden jugar a la Volta?\nLa seva explosió com a gregari de luxe a la Volta 2017 amb un sonat tercer lloc a la general final de Montjuïc i la victòria a la París-Niça auguren un paper estel·lar del de Vilanova i la Geltrú. En un estat de forma immillorable, ja ha anunciat que la seva funció serà donar suport a Alejandro Valverde i Nairo Quintana, els teòrics caps de files de Movistar. Encara que no tingui plena llibertat, el veurem al grup del davant i serà decisiu en les etapes de muntanya per als interessos del seu equip. Tornarà a sorprendre a la general?\nL’altre corredor català del Movistar tindrà un paper secundari en una estructura que presenta l’equip de gala (menys Landa) a la Volta a Catalunya. En el darrer tram de la temporada passada Pedrero va mostrar la seva millor versió a la Vuelta a Espanya, on va demostrar ser un bon escalador. Sense opcions de brillar a casa, haurà de treballar per als caps de files i difícilment serà determinant davant les càmeres. Esperem que piloti el grup de favorits en alguna de les etapes de muntanya abans dels quilòmetres finals.\nNascut el 1995, el mallorquí afronta la seva segona temporada al world tour a les files del Quick Step. L’any passat ja va mostrar pinzellades del seu potencial a la Vuelta a Espanya, a Burgos o a Califòrnia. Candidat de futur a lluitar per la general de voltes per etapes, busca a Catalunya el seu primer espai per brillar aquest 2018. En un equip liderat per Jungels i al costat d’altres joves talents, Mas podria ser un dels animadors de la prova en tots els terrenys si decideix córrer a l’atac.\nEl ciclista d’Alcanar serà el referent de l’Euskadi-Murias després d’abandonar l’estructura del Caja Rural. En edicions anteriors de la Volta ja ha aconseguit un parell de top 10 en etapes ràpides i aquest curs ha aconseguit un sisè lloc a la Challenge de Mallorca i top 15 d’etapa a València o a Andalusia. Intentarà ser protagonista a la primera etapa de Calella, a Valls o a Torrefarrera, etapes per a velocistes o de mitja muntanya en què acostuma a rendir a un gran nivell.\nEl de Navàs disputarà la seva quarta Volta a Catalunya, sempre vestint el mallot d’un equip diferent. Responsable que la prova catalana hagi convidat equips com el Verva ActiveJet polonès o el Funvic brasiler els darrers anys, aquest cop Simon sembla haver trobat l’estabilitat esportiva a les files del Burgos. L’equip castellà compta amb el prometedor Mamykin com a cap de files i Simon pot ser un bon suport en tot tipus de terreny. Sempre intenta ser protagonista a casa i de ben segur que intentarà lluitar pel top 10 en alguna etapa.\nEl mallorquí afronta la seva cinquena temporada consecutiva al Caja Rural amb l’etiqueta d’home batallador que lluita per totes les escapades. Conscient de les seves limitacions a l’alta muntanya i de la seva manca de velocitat als esprints, Mas ja fa anys que anima les curses en els primers trams de les etapes. Fa un mes es va endur el mallot de muntanya a la Volta a Andalusia. Fins ara mai ha aconseguit brillar a Catalunya. Ho intentarà a la primera etapa?\nL’alacantí és un corredor tot-terreny que encara no ha trobat la manera de ser protagonista en el ciclisme d’elit. Afronta la seva tercera Volta a Catalunya, on va debutar amb un meritori 24è lloc a la general. A priori té la missió de treballar per portar el més lluny possible a Sergio Pardilla, cap de files del Caja Rural que té condicions per aconseguir un top 15 a la general. Es defensa bé a la muntanya, però el perfil exigent de la Volta d’enguany el deixa sense opcions de ser protagonista.\nEl veteraníssim ciclista d’Ibi (38 anys) ja no és aquell ciclista capaç de guanyar etapes en les millors rondes de la temporada ni generals en proves d’una setmana. Enrolat a les files del nou equip d’Israel, a Catalunya Plaza té la missió de portar al belga Ben Hermans tan lluny com sigui possible. Mai ha aconseguit fer un bon paper a Catalunya i és un dels pocs ciclistes en actiu (com Valverde) que compta amb participacions a la setmana catalana o a l’escalada de Montjuïc en el seu currículum.\nDavid de la Cruz: el ciclista de Sabadell formava part de la llista de preinscrits de l’Sky, però finalment ha canviat el seu calendari i ha decidit tornar a apostar per la Itzulia. Després de guanyar la darrera etapa de la París-Niça i d’imposar-se a la contrarellotge de la Volta a Andalusia, el seu rol a la Volta hauria estat de cap de files del potent conjunt britànic al costat d’Henao i Bernal.\nRafa Valls: el de Cocentaina corre aquest any a les files del Movistar. Després de dues temporades decebedores a les files del Lotto Soudal, Valls (1987) vol recuperar el nivell que el va portar fa tres anys a fer un top 10 a la Volta a Catalunya o a la París-Niça i a endur-se la general d’Oman. Si no espavila, els seus darrers anys en el ciclisme professional poden esdevenir intranscendents.\nEls que no han estat convidats\nJoan Bou: el jove valencià Joan Bou, de només 21 anys, debuta aquest any com a professional amb l’equip italo-japonès Nippo-Vini Fantini-Europa Ovini. La primera cursa d’aquest 2018 ha estat la millor per començar, la Volta al País Valencià.. i ja ha tastat l’Strade Bianche!\nDavid Lozano: Serà la sisena temporada del ciclista terrassenc al Team Novo Nordisk, equip que es caracteritza perquè tots els seus corredors tenen diabetis tipus 1. L’objectiu de l’equip és demostrar que patir aquesta malaltia no té perquè ser un impediment per poder competir a alt nivell. Aquest cap de setmana participa a la Milà-San Remo.\nAntonio MolinaAntonio PedreroCiclismeDavid de la CruzDavid LozanoDestacatEdu PradesEnric MasJoan BouJordi SimónLluís MasMarc SolerRafa VallsRuben PlazaVolta a Catalunya


Ràdio Balaguer - El Govern insta Endesa a retirar l'amenaça del tall de llum i manté els convenis com a única solució als impagaments. Endesa demana accelerar les converses per trobar una solució davant una situació 'insostenible'\nEl Govern insta Endesa a retirar l'amenaça del tall de llum i manté els convenis com a única solució als impagaments. Endesa demana accelerar les converses per trobar una solució davant una situació 'insostenible'\nLa primera de les tres reunions previstes per a aquesta setmana per abordar l'amenaça d'Endesa de tallar la llum a les famílies vulnerables amb deutes a la subministradora elèctrica ha acabat amb l'acord entre el Govern, les diputacions i els municipis, així com les entitats del tercer sector que treballen amb pobresa energètica de treballar una resposta ''conjunta i coordinada'' que forci les elèctriques a signar convenis per solucionar els impagaments.\nEn una roda de premsa després de la reunió, el conseller Chakir El Homrani ha explicat que el primer pas serà enviar una carta a Endesa i als ajuntaments per recordar que el ''terreny de joc'' és la llei 24/2015, que impedeix els talls de llum a les famílies vulnerables, i que, per tant, si compleixen l'amenaça l'1 d'octubre, la companyia s'enfronta a expedients i possibles sancions.\nChakir El Homrani ha obert doncs la porta a les subministradores elèctriques a signar un conveni conjunt amb l'administració que reguli el pagament del deute de les famílies vulnerables, tal com proposa la llei 24/2015, una solució prevista en aquest marc legal del 2015 però que cap companyia elèctrica ha utilitzat els darrers quatre anys. La proposta que ha enviat Endesa als ajuntaments per carta és que l'administració assumeixi el 50% del deute acumulat i l'empresa el 50% restant. D'aquesta manera, es condonaria el deute acumulat, que és de 21 MEUR.\nPer la seva banda Endesa ha demanat avui accelerar les negociacions per solucionar una situació generada pels impagaments de la factura de llum que veu "insostenible", segons han explicat fonts de la companyia a l'ACN. Generalitat, diputacions i ajuntaments han decidit aquest matí treballar per donar una resposta "conjunta i coordinada" que forci la signatura de convenis. En un escrit que ha arribat les darreres setmanes a diversos consistoris, Endesa es mostra disposada a assumir a parts iguals el deute amb l'administració o bé indica que iniciarà un procés a partir de l'1 d'octubre que podria acabar amb un tall del subministrament.\nFonts de la companyia afirmen que es tracta d'una "proposta" per començar a negociar. "No preteníem que fos una amenaça, no era l'objectiu per a res", sinó "un crit d'alerta a la urgència" per avançar vers un acord, han exposat les mateixes fonts. A partir d'aquí la companyia es mostra disposada a fer "els passos que facin falta".


¿Scouts? - Agrupament Escolta Alezeya\nPosted on 6 abril, 2010 25 abril, 2014 by admin\nDavant de la pregunta, que es això dels Scouts?, vos diré que es un moviment educatiu per al joves, basat amb la voluntarietat ; es un moviment de caràcter no polític i obert a tot el mon. Te per objectiu contribuir al desenvolupament dels joves ajudant-los a realitzar plenament les seues possibilitats, tant físiques, intel·lectuals, socials com espirituals.\nEstà basat en uns principis. Tots els membres han de comprometre’s a complir la Promesa i una llei que no son mes que un conjunt de normes de convivència cívica apropiades a la cultura i civilització de cada zona.\nMISSIÓ DE L’ESCOLTISME\n“L’escoltisme té per missió – partint dels valors enunciats en la promesa i la llei scout – contribuir a l’educació dels joves i a la construcció d’un món millor, poblat de persones satisfetes amb elles mateixes i disposades a jugar un paper constructiu en la societat.\nAçò s’aconseguix a través de:\nLa implicació d’estos joves, en els seus anys de formació, en un procés d’educació no-formal;\nL’ús d’un mètode específic que fa de cada u el principal artesà del seu propi desenvolupament, per a convertir-se en una persona autònoma, solidària, responsable i compromesa;\nL’ajuda perquè els joves establisquen un sistema de valors basat en principis espirituals, socials i personals expressats a través de la promesa i la llei escolta.”\nPromet pel meu honor i amb l’ajuda de Deu fer tot el que pugui per complir i fer complir la llei Scout.\n1.El Scout es digne de confiança.\n2.El Scout es lleial.\n3.El Scout es útil i servicial.\n4.El Scout es amic de tots i germà de tots els Scouts.\n5.El Scout respecta a les persones.\n6.El Scout veu en la natura l’obra de deu i la protegeix.\n7.El Scout no fa les coses a mitges.\n8.El Scout supera les dificultats amb alegria.\n9.El Scout es auster, treballador i curós amb els bens.\n10.El Scout es sa.\nTot Moviment educatiu ha d’estar dotat d’un mètode, per tant, els elements d’aquest mètode son:\n1.Adhesió a una Promesa i una llei.\n2.Una educació per l’acció.\n3.Vida amb grups xicotets.\n4.Programes progressius i atractius.\nTot el que busca aquest mètode es una progressió personal, dividida en àrees de desenvolupament: Intel·lectual, Habilitat Manual, Social, Física i Espiritual.\nNo creiem que aquest siga el lloc mès apropiat per explicar tot això, així que, aquesta sols es una lleu mostra. La recerca de la persona evoluciona, per tant açò ja no es el del segle passat.\nPosted in scouts?\nLlum per Obrir Fronteres →


Una nit de llibreries, per Barcelona / 2018 / Altres notícies / L'AVENÇ RECOMANA / Inici - L'Avenç\ndijous, 18 de octubre del 2018\nLa Nit de les Llibreries\nAquest 18 d’octubre es celebra la primera edició de la nit de les llibreries. Aquesta idea impulsada pel Gremi de Llibreters, forma part d’una sèrie d’esdeveniments programats dintre de la Ciutat Oberta Biennal de Pensament, que es celebra des del passat dia 15 i fins el proper 21 d’octubre a Barcelona [+]\nLa Nit de les Llibreries està concebuda com un espai obert per a pensar, implicar-se i experimentar. Entendre les llibreries com a agents culturals vius, actius, imprescindibles, és el que va empènyer el Gremi a treballar en aquesta proposta nocturna que compta amb la participació d’una veintena de llibreries que romandran obertes fins les 23.00 hores per oferir tot un seguit de propostes variades –presentacions de llires, col·loquis, debats, recitals...--.\nTot un seguit d’activitats destinades a acostar, des de la proximitat que representen els seus establiments, els temes centrals de debat i, alhora, la personalitat diferenciada de cadascuna d’elles: identificar llibres i persones per a la reflexió i el debat, la descoberta de la llibreria com a centre d’interès crític, proper, central, obert cada dia de l’any, la visibilització de l’assaig, el pensament i les arts... I tot, des de la particpació activa.\nLloc: A una veintena de llibreries de tota Barcelona fins les 23.00 hores (Consultar activitats i horaris)


Recerca efectiva i expressió oral i escrita a l'assignatura "Poesia Britànica" | Programa de Recerca, Innovació i Millora de la Docència i l'Aprenentatge\nEs tracta de conectar tots aquests fils al punt anterior i presentar una metodologia d´avaluació continua i formativa equilibrada, cohesionada i coherent, en que totes les parts interconecten i es retroalimenten, i s´eliminen o canvien les incoherències i parts innecessàries. Es pretén aprofundir en tasques que permetin als estudiants treballar els continguts de l'assignatura en el marc dels conceptes generals d'aula invertida, d'ensenyament/aprenentatge reflexiu i d'avaluació formativa, tot deixant enrere del tot el format més tradicional d'examen.\nPlantegem una rúbrica detallada completa d´auto/avaluació de la presentació oral i de les dues tasques escrites segons pautes formatives, i la necesitat de canalitzar totes aquestes facetes cap a un tema i objectiu de recerca unificat, plasmat en formats convergents: la versió curta de l´assaig, corregida pel professor i provist de pautes per a la millora; la presentació oral de la recerca, amb debat posterior a classe i seguit d´auto/avaluació; l´assaig llarg, i la seva avaluació final pel professor.\nEn resum, aquesta actuació d'innovació docent planteja els següents objectius de millora pel que fa a les competències i als aprenentatges de l'alumnat:\n(b) Capacitat crítica i d'autoreflexió pel que fa a la lectura de textos literaris i de fonts crítico-teòriques.\n(c) Destreses argumentatives en anglès, tant per escrit com oralment: capacitat d'organitzar el pensament, de presentar-lo i de comunicar-lo als altres (professors i estudiants) tant per escrit (assajos crítics) com en presentacions orals, de forma clara i convincent.


UOB Ensenyament: Martí March delega competències en el secretari general\nMartí March delega competències en el secretari general\nAvui el BOIB publica una resolució del conseller Martí March per la qual delega en el secretari general d'Educació algunes competències, entre elles la iniciació d'expedients disciplinaris, la concessió de permisos i llicències, la contractació de personal no docent o la licitació de contractes i subvencions inferiors a 500.000 euros.\nFrancisco Javier Gálvez Capellà, que ocupa el càrrec de secretari general des del 3 de juliol, és professor d'Anglès des de 2007 i té plaça a l'IES Francesc de Borja Moll. Va ser director general de Projectes a la Conselleria de Presidència d'Albert Moragues (PSOE) durant la legislatura 2007-2011 i ocupava el lloc 14è a la candidatura del PSOE a les darreres eleccions autonòmiques. Ha estat director de formació i de Recursos Humans de Globalia fins 2010 i director de la Fundacio Reial Mallorca.\nReproduïm el currículum de la web del Govern:\nFrancisco Javier Gálvez Capellá\nData de naixement 1/10/1969\nLlicenciat en Geografia i Història per la UIB.\nEspecialitat de Geografia a la Universitat d’Aberdeen (Escòcia) – ERASMUS-\nCurs Adaptació Pedagògica UIB\nPosgrau en Didàctica. UIB\nMaster en Direcció de Recursos Humans (UNED).\nMaster en Direcció Empreses (IE –Instituto de empresa).\nDirector de Globalia Formación, centre de formació profesional i continua del Grup Globalia, en joint venture amb “The Boeing Company”.\nDirector de Recursos Humans del Globalia Corporación Empresarial (Air Europa, Viajes Halcón, Travelplan i Globalia Hoteles).\nDirector de la Fundació Reial Mallorca.\nCatalà: curs de Reciclatge pel professorat en llengua catalana (UIB).\nAnglès: Certificat Superior de l’Escola Oficial d’Idiomes.\nFuncionari de carrera del cos docent de la CAIB.\nVa ser Director general de Projectes de la Conselleria de Presidència.\nActualment és Secretari General de la Conselleria d’Educació i Universitat.


Matt Haigh és l'autor d''Els humans', una novel·la d'extraterrestres entranyables\nGlobal icon-chevron-right Espanya icon-chevron-right Barcelona icon-chevron-right Matt Haigh, un marcià\nMatt Haigh, un marcià\nXerrem amb un amant dels extraterrestres, autor d''Els humans'\nPer Josep Lambies | Data de publicació: dimarts 22 abril 2014\nImagineu-vos l'efeb sense melic d'aquella sèrie de l'ABC que es deia 'Kyle XY' apareixent en una de les panotxes transgèniques de 'La invasió dels lladres de cossos'. Així és la nova novel·la d'aquest pèl-roig britànic.\nEts un irreverent. El teu primer llibre anava d'uns gossos que representaven Enric IV.\nJo crec que si Shakespeare visqués escriuria noveŀles de vampirs. Per què no? Ell feia obres per a l'home de carrer, per al poble. Pensa que al segle XVII tots els teatres de Londres estaven al sud del riu, on vivia la gent analfabeta.\nEsclar. Mira, jo és que el primer cop que vaig anar al cine em van portar a veure 'ET'. Mentre escrivia 'Els humans' pensava en ET, tot i que amb l'aspecte d'un alt científic de Cambridge.\nÉs la teva manera de ridiculitzar-nos, oi?\nEn realitat l'extraterrestre no m'interessa gaire. L'utilitzo per examinar les conductes humanes, les banals: esmorzar, llegir revistes estúpides, anar al vàter... Així que sí, ridiculitzar, sí.\nAvui he vist el teu curt 'How to be a writer' a YouTube.\nÉs una gracieta. El que vull és reivindicar l'humor. Fins i tot 'Hamlet' té els seus acudits!\nHo fas, i molt!\nEl millor és arribar a un punt mig. He llegit Carl Sagan i estudis de matemàtiques per preparar el llibre, però alhora he fet conya. Segueixo el model del meu ídol, Graham Greene.\nLes paraules del gran Enrique Vila-Matas\nEntrevistem Vicenç Pagès Jordà\nL'autor d''Els jugadors de whist' ens sorprèn amb 'Dies de frontera' És un fet, Els jugadors de whist va deixar el llistó molt elevat. Tant, que vam arribar a pensar que si Vicenç Pagès Jordà s'atrevia a escriure un nou llibre se la fotria, i tota la collita se n'aniria en orris. Calia un repte encara més alt perquè tots plegats, homes de poca fe, ens empasséssim la desconfiança. Un repte agosarat. Un repte sense precedents. I el va trobar allà on menys ens esperàvem. ¿En quin moment se't va acudir anar a buscar una història a La Jonquera? Vaig estar-hi dos anys com a profe d'institut. Es podria dir que m'hi van destinar. No és com per anar-hi de vacances, ja ho saps. Però vaig descobrir la zona i de seguida em vaig adonar que tenia força. Hi va haver una època en què em dedicava a anar-hi pujant. Hi feia el menú de migdia i observava.I vas remenar en la seva mitologia literària, que pel que es veu va de Nostradamus a Sangtraït.El cas de Sangtraït és bastant curiós. És l'única formació d'allà i, excepte per alguna referència al tràfic de LSD, mai no en van parlar gaire. En Bezsonoff sí que va plantar-hi bandera, però vaja, d'una manera molt discreta, en una frase o dues. La veritat és que em va semblar que havia trobat un espai molt poc explotat. ¿Et sents una mica pioner? Em feia gràcia ser el primer. És un lloc digne d'una carrera literària. Té el prostíbul més gran d'Europa. És el territori del 'fast-food', dels cartrons de tabac. Si vols sexe pagues, si tens gana te'n vas\nJoan Carreras viatja a Amsterdam\n'Cafè Barcelona' és la nova novel·la de l'autor de 'Carretera secundària' Si mai aneu a Boston, passeu pel 84 de la Beacon Street. Hi trobareu la porta d'aquell bar amb finestres altes que sortia a 'Cheers'. No era inventat. Existia de debò, i encara avui us hi podeu prendre una pinta amb cacauets. Però si aneu a Amsterdam és millor que no trepitgeu la plaça Amstelveldt, o tindreu un disgust. Perquè no hi ha ni rastre del Cafè Barcelona de Joan Carreras. Sí que és cert que en una altra banda de la ciutat, fent cantonada amb la Saenredamstraat, hi ha un lloc que es diu Taverna Barcelona, amb barres de secallona, ratafia, i un aparador guarnit amb ampolles de Cacaolat. El regenta un tal Jordi Queralt, que es veu que et fa sentir com a casa. Però no és ben bé el mateix.Carreras va conèixer el mestre Queralt ara fa un parell de setmanes, en un dels seus viatges a la capital holandesa. "Hi tinc uns amics que em deixen un raconet on replegar-me -explica-, i un tros de taula per treballar, així que hi vaig sovint". Tant, que hi ha ambientat la seva última novel·la, la que passa al Cafè Barcelona, una cantina, famosa per les cassoles de sípia amb patates, pel fricandó i per les arrossades valencianes, on tot parroquià té el tamboret assignat. "L'he inventat jo -afirma-. Però no em semblava pas més inversemblant que la ciutat de llums vermells i les prostitutes que venen als turistes". Entre els licors, encara avui, hi veureu una foto de la Greetje i el pare de l'Arjen davant de la


Anna Vlasova (model) Wiki, biografia, edat, alçada, pes, mesures, xicot, valor net, fets\nAnna Vlasova és una guru del fitness russa, model i estrella d'Instagram. El seu compte d'Instagram està ple de les seves imatges calentes, curvilícies i brillants. Principalment penja les seves imatges de bikini al seu compte. Té milions de seguidors al seu compte d'Instagram. Coneguda per la seva creativitat i múltiples talents, la jove publica una varietat de contingut únic als seus comptes de xarxes socials. Sintonitza la biografia i explora més sobre la Viquipèdia d'Anna Vlasova, la biografia, l'edat, l'alçada, el pes, el nuvi, les mesures corporals, el valor net, la família, la carrera i molts més fets sobre ella.\nAnna Vlasova Alçada, pes i mesures\nQuina alçada fa Anna Vlasova? Es troba a una alçada de 5 peus 5 d'alçada o bé 1,65 m o 165 cm. Pesa al voltant de 55 kg o 121 lliures. Té uns ulls blaus preciosos i els cabells ros. Quines mesures corporals té Anna Vlasova? Sovint emociona els seus fans compartint les seves fotos de model a Instagram, i semblaven ansiosos d'expressar el seu agraïment per la seva sèrie d'actualització de instantànies. Les seves mesures corporals són de 32-28-35 polzades. Porta un sostenidor de copa de 30 C.\nAnna Vlasova Edat\nQuants anys té Anna Vlasova? El seu aniversari és el 22 de desembre de 1992. Té 28 anys. Té la nacionalitat russa i pertany a una ètnia mixta. El seu signe de naixement és Capricorn. Va néixer a Rússia. No es coneixen els noms del seu pare i de la seva mare. Ella també té germans. Pel que fa a l'educació, està ben educada.\nLlegeix també: Mallory Edens (model) Wiki, biografia, edat, Drake, alçada, pes, nòvio, valor net, pares, fets\nNom real Anna Vlasova\nAniversari 22 de desembre de 1992\nMides corporals aprox. 32-28-35 polzades\nAnna Vlasova Novio\nQui és el xicot d'Anna Vlasova? No ha donat cap visió de la seva vida de parella. Actualment, és soltera i molt centrada en la seva carrera. Algun dia vol guanyar l'Oscar com a actriu.\nPatrimoni net d'Anna Vlasova\nQuant és el valor net d'Anna Vlasova? A una edat molt primerenca, Anna Vlasova es va adonar del poder de les xarxes socials i va començar a invertir més temps a les xarxes socials per compartir vídeos i talent amb el públic objectiu. A causa del seu contingut creatiu, es va establir com una personalitat d'èxit de les xarxes socials durant la seva adolescència. El seu valor net s'estima al voltant dels 200.000 dòlars (USD).\nFets d'Anna Vlasova\nAnna Vlasova té un estil únic, segur i vivaç que és representatiu d'algunes de les marques amb les quals ha col·laborat als EUA.\nHa guanyat més de 20 mil seguidors a Instagram.


Els aliments que més sadollen | Consumer\nEls aliments que més sadollen\nLa capacitat per sadollar d'un aliment depèn dels seus components i factors com la consistència, la forma de cuinat i el grau de cocció\nQuant temps aguantes amb gana abans de menjar de nou? Els qui han seguit dietes estrictes d’adelgazamiento han pogut comprovar que, si es posen molts límits a la ingesta d’aliments i es dilaten els temps dels menjars, al final guanyen la gana i l’ansietat, es torna a menjar i, aquesta vegada, bastant més del convingut. La Universitat de Sydney, a Austràlia, ha publicat un llistat d’aliments comuns ordenats segons el seu índex de sacietat. La classificació respon a la capacitat de cada aliment per satisfer la gana i l’apetit .\nEl projecte es planteja com un recurs útil perquè qui tingui un apetit desmesurat o segueixi una dieta de control de pes esculli entre els aliments més naturals i sans i que, al mateix temps, li sadollin més. Però hi ha alguna cosa molt important: l’índex de sacietat és diferent en un mateix aliment segons la seva consistència, la seva forma de cuinat o la quantitat ingerida, aspectes rellevants que han de tenir-se en compte per aconseguir l’efecte esperat després del consum de l’aliment.\nFactors que influeixen en la sacietat\nEl cuinat i el grau de cocció alteren l’estructura físic-química de les molècules de l’aliment, la qual cosa afecta a la seva propietat saciante\nLa capacitat per sadollar d’un aliment, és a dir, per calmar la sensació de gana i apetit, depèn en part de la seva composició en determinats nutrients com la fibra, el tipus d’hidrat de carboni, les proteïnes o el contingut en aigua. No obstant això, diversos factors externs afecten al que alguns autors denominen “índex de sacietat”, és a dir, la capacitat dels aliments per aplacar la gana. Segons la consistència (sòlida o líquida), la forma de preparació o la quantitat consumida, un mateix aliment pot tenir diferent “índex de sacietat” i, per tant, efectes en la gana i en l’apetit diferents als esperats.\nDigestibilidad. Com més fàcil de digerir és un aliment, bé per la seva pròpia naturalesa o pel tractament culinari rebut, menor és el temps de permanència en l’estómac, la qual cosa es pot traduir en menor sensació de sacietat. Una fruita pelada té menys fibra que la mateixa amb pell, es digereix abans i, per tant, sadolla menys.\nVolum de l’aliment. La ingesta d’aliments s’acompanya d’una distensió de l’estómac, major o menor, en part, segons el volum ingerit. Es té constància que a igualtat d’ingesta calòrica, els aliments de major volum perllonguen més la sensació de sacietat. Un consell clàssic és prendre un o dos gots d’aigua abans dels menjars o començar amb una sopa, una crema de verdures o una amanida. Totes les propostes tenen en comú l’aportar poques calories en proporció al seu volum.\nManera i grau de cocció de l’aliment. El cuinat altera l’estructura físic-química de les molècules que formen l’aliment. Per efecte de la calor, les proteïnes de l’ou o de la carn es digereixen millor. D’una altra manera, menjar aquests aliments crus, al marge que pugui ser costum en determinades regions, resulta indigesto, a més de poc segur en qüestió de seguretat alimentària. La calor també aconsegueix que les macromolècules de midó dels aliments, abundants en l’arròs i altres cereals, la pasta, el cuscús, els llegums, el pa o les patates es transformin en molècules més petites i digeribles (oligosacàrids, maltodextrinas…). Un arròs o una pasta molt cuita, recocida o recalentada (en lloc del “donin-te”), a l’efecte de digestió i sensació de sacietat, no es comporten com a aliments rics en hidrats de carboni complexos que donen sensació de sacietat, sinó com una font d’hidrats de carboni simples, de digestió més ràpida. Això explica que després de menjar un plat de macarrons recalentados es tingui gana abans del previst.\nConsistència. Com més s’hagi de mastegar un aliment, major serà la permanència en l’estómac i la sacietat. Fins al punt que s’ha comprovat que un mateix aliment, amb les mateixes calories i la mateixa concentració de sucres, té efectes fisiològics diferents, entre ells el de sacietat, segons l’estat en el qual es prengui. La taronja en suc té un efecte saciante menor que si la mateixa taronja es menja sencera. Per aquest motiu prendre begudes ensucrades o dolces soles entre hores no sigui un hàbit sa.\nALIMENTS SACIANTES, ÚTILS PER PERDRE PES?\nPer la seva composició, alguns aliments provoquen major sensació de sacietat i, en un determinat moment, poden ajudar a menjar menys i, per tant, a controlar la ingesta. No obstant això, el procés de perdre pes és més complex i no solament respon sempre a alguna cosa tan simple com triar aliments que sadollen o prendre complements saciantes, la majoria dels quals són inútils.\nMolts autors qüestionen el reclam de “augmenta la sacietat” o “ajuda a calmar l’apetit”, que s’adjudica o acompanya a varietat d’aliments per la complexitat del fet de “sentir-se sadollat”, un complicat mecanisme fisiològic que atén a respostes biològiques, físiques i mentals. Al·ludeixen al fet que el rendiment que pugui tenir un sol aliment en la reducció de la ingesta diària no és mesurable, mentre que no és real, ja que atén solament a un moment concret del dia. En gran mesura, la facultat per perdre pes no depèn tant de la sacietat, sinó de molts altres factors externs, entre ells, el patró alimentari de l’individu en l’elecció diària d’aliments o les quantitats que tingui costum de menjar.\naprimar hambre-ca sacietat


Els terrenys del peu de la muntanya de Montjuïc van ser una zona fosca i sòrdida des del segle XVI fins ben entrada la democràcia\nRedacció programes | Sergi Hernández | diumenge, 10 de gener del 2021, a les 10.03\nDurant segles, els terrenys del peu de la muntanya de Montjuïc van ser una zona fosca i sòrdida que es coneixia amb el malnom de Terra negra.\nLa carbonera i el fum negre\nA la plaça de les Drassanes hi havia la carbonera que va donar nom a aquesta part de la ciutat. Era la carbonera que abastia de carbó les tres famoses xemeneies del Paral·lel. A causa de l’activitat d’aquesta carbonera i de les xemeneies de l’elèctrica, tota la zona estava envaïda de fum negre i la gent que s’hi passejava quedava amb els peus negres pel carbó.\nLa mala fama d’aquests terrenys venia de lluny, des del segle XVI, i es va mantenir fins a ben entrat el segle XX. Era una zona d’hortes, limitada pel port i per la muntanya de Montjuïc, una altra zona fosca de la ciutat, on s’hi amagaven delinqüents i bandolers. No hi havia ni els més elementals serveis. A diferència del barri Xino, les autoritats no controlaven aquest territori. Era, per tant, una zona marginal, on s’hi exercia la prostitució més lumpen.\nLa Sodoma i Gomorra d’Europa\nEl sud del Paral·lel era conegut com “la Sodoma i Gomorra d’Europa” o també, com el carrer del vici. D’entre les moltes anècdotes i llegendes que hi ha sobre la Terra Negra, s’explica que les dones que es dedicaven a la prostitució manual oferien als seus clients, a diferents preus, la mà calenta o la mà freda, la que anava a la butxaca del les castanyes i els moniatos, o l’altra. Val a dir que gent de classe alta de la ciutat, baixava per aquests barris a buscar diversió a baix preu.\nPerò no tot és pecat a la Terra Negra. Jacint Verdaguer li va dedicar un poema i, segons la llegenda, la santa Madrona va néixer en una cova de la zona.\nBarraquisme i la droga\nDesprés de la Guerra Civil, Barcelona va rebre un allau migratori que no va trobar habitatge assequible i es va instal·lar en barraques a la muntanya de Montjuïc. D’altra banda, la repressió sobre la prostitució al centre de la ciutat va augmentar i aquesta activitat es va desplaçar a la Terra Negra. Això va perpetuar la marginalitat d’aquests terrenys, que es va perllongar fins ben entrada la democràcia, amb l’arribada del tràfic de droga, a Can Tunis.\nPaco Candel va escriure el 1957 “Donde la ciudad cambia su nombre”, una novel·la que descriu la vida en aquesta barri, el límit entre la ciutat urbanitzada i ordenada, i la terra on no hi arriben ni els serveis ni les autoritats. Ens ho explicava al 2019 el veterà periodista Joaquim Roglan, en aquest capítol del ‘Va passar aquí’.\nMilers de treballadors van arribar per les obres del metro, l’Expo del 29 i, més tard, a la postguerra atrets per trobar una feina. Però aquesta allau migratòria va topar amb la manca d’habitatge assequible a la ciutat.


El Centre Cultural va acollir aquest dilluns, dia 12 de març, la presentació de les activitats de l'Any del Llibre a Ripollet, a càrrec de l'alcalde, José M. Osuna, el regidor de Cultura, Oriol Mor, i representants d'algunes de les entitats culturals que hi col·laboren: Acció Fotogràfica Ripollet, el Grup d'Estudis Ripolletencs (GER), la Societat Coral "El Vallès", La Careta Teatre, l'Associació per a la Criança Compartida Els Solets-Minnilandia i l'Associació Ràdio Ripollet.\nL'Any del Llibre, que entén l'accés a la lectura i als llibres com un dret bàsic de les persones, sorgeix amb diversos objectius: promocionar el foment de la lectura, impulsar i millorar la comprensió lectora, enfortir la creació literària i visibilitzar els autors locals. L'alcalde va voler destacar, també, "l'oportunitat que ofereix l'Any del Llibre, al llarg de tot l'any, de fer un treball comunitari, crear xarxa i noves relacions entre els veïns i veïnes de Ripollet, les diferents associacions i l'Ajuntament". Alhora, l'Any del Llibre, segons Osuna, vol fugir d'elitismes i paternalismes i es planteja com a repte en la seva programació "anar més enllà amb la presència de diferents arts i arts artístiques: fotografia, música, dansa, teatre...". L'exposició dels tallers d'art del Centre Cultural serà una bona mostra d'aquesta intenció, ja que les obres realitzades pels alumnes, de qualsevol disciplina, estaran relacionades amb el llibre. Uns altres exemples, podrien ser el cinema a la fresca per a joves, que oferirà una programació basada en adaptacions cinematogràfiques de llibres, o les Nits de Música centrades en els llibres i el cinema. Fins i tot, s'ha buscat connectar l'Any del Llibre amb l'actualitat i les noves tecnologies amb la recuperació del concurs de booktrailers o el taller per crear una aplicació mòbil per escanejar els codis ISBN d'un llibre i obtenir-ne tota la informació, a càrrec de Ripolab Hacklab.\nTot i el gran nombre d'agents socials i culturals que participen en l'organització de l'Any del Llibre, Osuna ha volgut destacar-ne el pes de dos d'ells. D'una banda, les escoles, "des de l'educació infantil fins a l'escola d'adults, perquè l'accés al llibre i la lectura estigui assegurat en totes les etapes formatives"; i, de l'altra, la Biblioteca Municipal, que no només vol ser l'espai d'accés lliure als llibres, sinó "un espai que s'obri a tota la cultura popular i cultural del municipi". De fet, les parets de la Biblioteca s'ensorraran amb una nova iniciativa en què treballa l'Ajuntament: llibres a domicili, gràcies a voluntaris, per a aquelles persones que no puguin desplaçar-se fins a l'equipament.\nLa celebració de l'Any del Llibre s'aprofitarà per engegar la creació d'un Pla municipal de foment de la lectura, com ha explicat Oriol Mor, regidor de Cultura: "És la primera vegada que, des de l'Ajuntament, ens proposem mirar d'una manera àmplia quina és la vinculació del llibre amb la nostra societat i els nostres veïns i veïnes". A més, en el marc del projecte "Espais educatius oberts", s'elaborarà un diagnòstic de l'estat de les biblioteques escolars, algunes de les quals obriran les seves portes a la ciutadania. És el cas, per exemple, de la biblioteca de l'Institut Lluís Companys o de l'Escola Els Pinetons.\nL'Any del Llibre celebra Sant Jordi del 21 al 23 d'abril\nEl regidor ha qualificat el programa d'activitats com a "orgànic", ja que s'anirà produint a mesura que passin els mesos, amb la incorporació de noves propostes. La Diada de Sant Jordi es convertirà en la jornada central de l'Any del Llibre, una festa que, enguany, s'allargarà durant tres dies, del 21 al 23 d'abril. La plaça de Pere Quart es convertirà en l'eix vertebrador de totes les activitats: les parades de llibres; la carpa de la Biblioteca amb espai de lectura i activitats infantils; un escenari per a les activitats per a públic adult; la carpa de Ripollet Ràdio, que oferirà cobertura informativa; les instal·lacions al carrer "Titellàrium" i "Micro-Shakespeare"; la mostra de treballs dels alumnes participants en el projecte "Lletra a lletra"; la representació de la llegenda de Sant Jordi, a càrrec d'Amics del Teatre; o l'Scrabble gegant de l'Oficina de Català.\nSón moltes les entitats que organitzaran activitats per Sant Jordi. És el cas, per exemple, d'Acció Fotogràfica Ripollet, que presentarà l'exposició fotogràfica "Gent llegint", en col·laboració amb Ripo-lab, que instal·larà un photomaton. L'Associació Cultural i CFA Jaume Tuset prepara un recital de contes curts i poesia, l'Escola Enric tatché i Pol farà una sessió de lectura ininterrompuda durant més de tres hores, l'Escola de Música farà un intercanvi amb l'Escola de Música de Gràcia titulat "Et sona aquest llibre?"...\nLa Fira d'entitats, organitzada per l'Ajuntament, amb la col·laboració de les entitats, se suma a l'Any del Llibre i tindrà lloc el diumenge 22 d'abril. Totes les entitats instal·laran una carpa per fer difusió de les seves activitats, amb el llibre i la lectura com a protagonistes.\nFomentar el gust i l'accés a la lectura, l'objectiu de moltes activitats\nEnguany, l'Ajuntament pren el relleu del Racó de les lletres locals en la creació d'una xarxa d'espais i punts d'intercanvi de llibres. Amb la col·laboració de la Comissió Ripolletenca d'Activitats Culturals (CRAC), el 29 de setembre, s'inaugurarà el pati del darrere de l'Ajuntament com a Espai Ma Aurèlia Capmany, "un espai per a la lectura i l'intercanvi de llibres a l'aire lliure", ha explicat Mor.\nDins el programa "Lletra a lletra", s'organitzaran quatre xerrades obertes a tota la ciutadania titulades "Com fer el teu fill/a lector", amb la participació de l'Oficina de Català i de l'Associació Cultural i el CFA Jaume Tuset (16 i 20 d'abril i 7 i 17 de maig). "L'amor pels llibres a la primera infància" és una altra de les activitats pensades per fomentar el gust de la lectura entre els més petits. Organitzada per l'Associació per a la Criança Compartida El Solets-Minnilandia, tindrà lloc a la Biblioteca, i donarà idees sobre com crear racons de lectura a casa o quins han de ser els criteris per escollir llibres i contes.\nPer tal d'arribar a tota la població i que "l'Any del Llibre no sigui qüestió de llengua sinó d'abast cultural", explicava Mor, des de l'Oficina de Català es donarà visibilitat a totes les llengües que es parlen a Ripollet, a través de breus càpsules dels seus alumnes a Ripollet Ràdio i l'enregistrament de vídeos en diferents equipaments. També es treballarà per a la difusió de llibres per a tots els col·lectius, com ara els escrits en Braille o els audiollibres.\nTreballant per la promoció d'obres i autors locals\nPer tal de complir amb l'objectiu de difusió d'autors locals, l'Ajuntament editarà un llibre de la Societat Coral "El Vallès" que recull com es va viure l'Any Clavé a Ripollet, "no només les activitats de la Coral sinó tot l'Any Clavè", puntualitzava Ramon Martos, representant de l'entitat en la presentació.\nEl Ripolletres, el cicle de presentacions de llibres d'autors locals, convidarà Tamara Marín i la seva novel·la "No soy una princesa" (16 de març) i Esther Bernal, que ha publicat el llibre infantil "Un autobús bajo el mar" i el presentarà durant la festivitat de Sant Jordi. L'historiador local Ramon Martos també presentarà el seu llibre, editat pel GER, "Ripollet-Cerdanyola, societat i lluita antifranquista".\nDes de l'àrea de Patrimoni, es programaran activitats per reflexionar sobre el present i el passat de la lectura al municipi i com ha evolucionat la Biblioteca Municipal des dels seus orígens als Jutjats de Pau. A més, hi ha prevista la producció d'una nova exposició amb els fons particulars de col·leccionistes de llibres.\nEl llibre, a tots els racons de Ripollet\nL'Any del Llibre veurà néixer el Drac dels Llibres, una bestiola que es construirà per convertir-se en el símbol de la commemoració. Es posarà en marxa un procès participatiu per triar el seu nom, amb una primera selecció que sortirà de les escoles de Ripollet.\nEl Centre Cultural acollirà l'exposició "Pessigolles. Catàleg d'emocions i sentiments", mostra itinerant del Consell Català del Llibre Infantil i Juvenil que analitza com es reflecteixen els sentiments i les emocions en els contes i novel·les.\nLa regidoria de Joventut preparà amb els joves grafitis de personatges del món literari, que estamparan algunes parets del municipi, mentre que els aparadors dels establiments comercials promocionaran el concurs "A l'abril, cada paraula val per mil".\nEl regidor de Cultura també va anunciar a la presentació de la programació que, enguany, la Festa Major es tenyiria de l'Any del Llibre. També ho faran les Festes de Maragall, per exemple, perquè La Careta Teatre presentarà l'espectacle infantil de clown "Clowntes".\nPròximament, estarà disponible la programació completa al web municipal.\n- La Biblioteca obre el nou club de lectura LGTBI 'Obrint armaris' [Notícies]\n- Xerrada: Quim Arrufat parla sobre la situació al Kurdistan, Síria i l’Orient Mitjà [Agenda]\n- L'escriptora local Tamara Marín presenta la seva segona novel·la a la Biblioteca [Notícies]\n- Divendres Sant [Agenda]\n- 8a Sessió de música sacra [Agenda]\n- Diumenge de rams [Agenda]\n- Storytime: "Far West" [Agenda]\n- Nits de música: "Història del cinema musical nord-americà" [Agenda]


Els Massatges i els Preus | Under Pressure Massage Barcelona Els Massatges i els Preus – Under Pressure Massage Barcelona\nEls Massatges i els Preus\nUnder Pressure Massage Barcelona ofereix massatges de diferents tradicions i diferents llocs del món: Índia, Tailàndia, Amèrica del Nord, Europa, etcètera… Trobaràs el que necessites. Aplicant una gamma de diferents tècniques de massatge, podem trobar l’opció mès adequada per a les teves necessitats específiques.\nEls massatges poden ser de tot el cos o d’una zona exclusivament (peus, esquena, cames, espatlles, cap i cara). Sóc un professional qualificat i faig servir només olis derivats de l’agricultura orgànica. És el meu compromís amb la qualitat.\nNo estàs segur de què triar? Els meus massatges van des de pressió suau fins a pressió molt alta.\n(pressió suau – / pressió mitjà + / pressió alta ++ / pressió molt alta +++)\nMés específicament pots triar entre:\nMassatge californià: Massatge suau i envoltant en el qual s’exerceix una pressió mitjana. (-)\nMasaja ayurvèdic: Massatge de l’Índia, energitzant i adaptat a la teva constitució tant física com mental. (-/+)\nMassatge amb pedres calentes: Les pedres relaxen la tensió en profunditat en un capoll càlid. (+)\nMassatge aprimant: vigoritza zones desitjades amb els moviments del massatge de rodament i el drenatge. (-)\nNuad Na Man (tailandès suau): Massatge fet amb els polzes i olis càlid. (++)\nNuad Bo Ran (tailandès tradicional): El massatge tailandès per excel·lència, exercint pressió en els meridians d’energia. (+++)\nMassatge amb pindes (bossetes amb herbes): Les bosses amb herbes pressionen i llisquen en els meridians d’energia, juntament amb el seu perfum relaxant. (+)\nMassatge esportiu: massatge amb pressió de lliscament i pressió amb colzes, avantbraços, mans, els artells i els polzes. En combinació amb l’estirament per alliberar la tensió muscular acumulada a través de l’exercici. (++)\n– 30 min / 25 euros\n– 1 hour / 46 euros\n– 1h30 / 65 euros\n– 2h / 80 euros


Disseny de Profiles Corporatius | Artística Studios\nDisseny de Profiles d'Empresa\nInici » Disseny Gràfic » Disseny editorial » Profiles d’empresa\nLi agradaria enfortir la imatge de la seva empresa al sector?\nEl valor afegit que fa que la seva empresa destaqui de la competència és tenir una obra que parli per vostè i faci el més complicat: convèncer el seu client.\nTenir un profile d’empresa detallat, poderós i atractiu ajuda a destacar entre la multitud, i no només emfatitza la imatge de la seva marca, sinó que també reflecteix l’afany per mantenir la qualitat dels serveis de la seva empresa.\nEn resum, un disseny de profile d’empresa adequat és capaç de transmetre als seus clients una imatge clara que vostè creu en el seu propi negoci.\nEl disseny creatiu d’un profile corporatiu ha de ser una descripció concisa del seu negoci que inclogui els números, els recursos financers i físics, la història de l’empresa, així com altres característiques importants.\nPer això, el profile de l’empresa s’ha de mostrar atractiu, comunicar de forma clara i afavorir la lectura als lectors.\nEl nostre equip té la professionalitat i l’experiència en aquest entorn per aconseguir resultats d’alt nivell. Creem el profile de l’empresa considerant la seva naturalesa comercial, productes, idees, el seu mercat, clients objectiu, la seva visió…\nCombinant tots aquests elements elaborarem el disseny del profile idoni en base a les seves necessitats i expectatives.\nCom un Profile d'empresa li permetrà reflectir la qualitat de la seva tasca\nPer als nous negocis és important crear un profile d’empresa poderós.\nUn document ben redactat és una bona forma de donar a conèixer la seva empresa als clients potencials i a les parts interessades.\nÉs una introducció professional del negoci i té com a objectiu informar a l’audiència sobre serveis i productes.\nEntendre realment el negoci és el que ens permet realitzar un disseny de llibre corporatiu dirigit al seu públic objectiu, i desenvolupar peces elegants per presentar a la seva empresa és fonamental per captar el client.\nAmb la necessitat de desenvolupar un estil que s’ajusti a l’esperit i el to del seu públic, creem sofisticats dissenys com profiles corporatius, informes anuals, presentacions de venda i directoris comercials amb les tècniques i materials més avantguardistes d’impressió perquè la presentació del seu treball reflecteixi el nivell que es mereix.\nEls nostres treballs en disseny de Profiles d'empresa\nCom desenvolupem el disseny del seu Profile d'empresa\nA Artistica Studios ens assegurem presentar-li una imatge clara abans de començar a dissenyar.\nPer a això, fem una avaluació detallada sobre com i què li agradaria tenir al profile de la seva empresa perquè compleixi amb els seus requisits i expectatives.\nA l’obtenir els detalls del seu negoci, la seva personalitat i els seus objectius, podrem brindar les opcions adequades.\nTambé estem preparats per realitzar revisions il·limitades amb l’objectiu de garantir una satisfacció real, i només passarem a l’etapa d’impressió quan estigui 100% satisfet amb el disseny.\nPer a nosaltres és de vital importància treballar amb el punt de mira posat en la seva imatge corporativa, marca, visió, metes i estil, perquè ens resulta senzill desenvolupar el disseny del seu profile quan tenim clara la seva identitat.\nEl segon pas és quan li brindem algunes de les opcions dissenyades i creades especialment per a la seva empresa on podrà comparar i seleccionar el disseny que més li agradi.\nI si li resulta difícil triar, ja que tots semblen igualment bons, el nostre equip l’ajudarà a seleccionar la combinació perfecta.\nVol causar una excel·lent primera impressió als seus futurs clients?\nServeis relacionats al Disseny Editorial


El Consell Comarcal del Baix Penedès obre convocatòria per una borsa de treball d'auxiliars administratius\nEl període de presentació d’instàncies per inscriure’s finalitza el proper 1 de febrer. 14 de gener de 2021. El Consell Comarcal del Baix Penedès obre el procés de convocatòria per a la...Llegiu-ne més...\nLes gestions de l’Àrea d’Ensenyament del Consell amb el Departament d’Ensenyament de la Generalitat i la reducció del nombre d’alumnes garanteixen el transport fins al 31 de maig. Dimecres 13 de gener de 2021. Des...Llegiu-ne més...\nEs tracta que els voluntaris d’aquestes entitats puguin fer la seva tasca amb les màximes garanties. Dilluns 11 de gener de 2021. El Consell Comarcal del Baix Penedès ha fet entrega durant les vacances de Nadal de material de...Llegiu-ne més...\nVol esdevenir una finestra de la comarca a arreu del món per mostrar tots els atractius turístics del territori. Era una de les peticions del sector turístic. Podeu consultar-la a www.turismebaixpenedes.cat Dimarts 29 de desembre...Llegiu-ne més...\nS’aposta per desestacionalitzar el turisme i posicionar-se com una destinació turística de proximitat. Podeu veure el vídeo: https://youtu.be/ljOzF-rSTEE Dimecres 23 de desembre de 2020. L'Àrea de Turisme del Consell...Llegiu-ne més...\nFront comú dels alcaldes del Baix Penedès en contra de la ubicació en terrenys agrícoles de dues plantes fotovoltaiques a la Comarca\nEls alcaldes aposten per les energies netes, de proximitat i autosuficiència que comportin un impacte positiu pel territori i el seu entorn. L’energia neta i sostenible no pot justificar l’agressió mediambiental,...Llegiu-ne més...\nEs compta amb un pressupost de 103.200€ per elaborar el Pla i assessorar al màxim nombre d’empreses Dijous 16 de desembre de 2020. El Consell Comarcal del Baix Penedès va iniciar el passat mes de novembre un nou...Llegiu-ne més...\nLa transmissió en directe del Ple del Consell Comarcal del Baix Penedès està disponible al següent enllaç: https://youtube.com/channel/UCeEPIi8U9ILuqAd_nRUczlQ\nCreat el 09 Desembre 2011\nAJUT LLOGUER MITMA 2020\nPolígons i Indústries del Baix Penedès\nMapa formatiu del Baix Penedès\nAjuts Menjador Escolar Curs 2020-21


Coneix a Ada Lovelace, la primera programadora de la història - Fundación Esplai\nSi segueixes les publicacions de Fundación Esplai habitualment, el nom Ada Lovelace ja et resultarà familiar. Avui, el segon dimarts del mes d’octubre, se celebra la seva vida i obra en el Dia d’Ada Lovelace. Però qui va ser Ada Lovelace i per què és tan important?\nEl primer que hem de saber d’ella és que no va néixer amb el nom d’Ada Lovelace. Quan va néixer en 1815, el seu nom era Ada Augusta Byron. No us sona d’alguna cosa aquest cognom? Efectivament, el pare d’Ada és el famós poeta britànic Lord Byron. No obstant això, Ada Lovelace mai coneixeria al seu pare, ja que ell i la seva mare, Anne Isabella Noel Byron, es van separar quan Ada tenia a penes un mes de vida.\nLa mare d’Ada temia que aquesta hagués heretat el caràcter del seu pare, famós tant per la seva personalitat carismàtica com pels seus esclats d’ira. Per això, va encoratjar a Ada a estudiar ciència i matemàtiques des de petita, i evitant que s’interessés massa per la literatura i la poesia. Encara així, Ada va demostrar un gran interès per tots dos mons des de petita, encara que sempre va estar més interessada en les matemàtiques.\nAls 12 anys, Ada Lovelace va decidir que volia volar i va començar una exhaustiva recerca per a dissenyar un aparell que ho permetés. Va estudiar l’anatomia dels ocells i va experimentar amb diferents materials, arribant a construir-se unes ales i a publicar el llibre «Flyology», amb totes les seves troballes.\nVa estar sota la tutela de diversos tutors des de molt jove. Entre els seus professors es trobava Mary Somerville, investigadora i científica, amb la qual forjaria una forta amistat. Gràcies a Somerville, Ada va conèixer a Charles Babbage, matemàtic conegut com el «pare dels ordinadors». Quan Babbage li va ensenyar la seva invenció, la Màquina Analítica, Lovelace va quedar fascinada. Babbage i Lovelace es van convertir en bons amics, i van treballar conjuntament. Entre 1842 i 1843, Ada Lovelace va treballar en la traducció d’un article de Luigi Menabrea, matemàtic italià, sobre la Màquina Analítica. En la publicació d’aquesta traducció, va afegir les seves pròpies notes, tres vegades més llargues que l’article, com a annex. Aquestes notes inclouen el que es considera el primer algorisme de la història: unes instruccions perquè la Màquina Analítica de Babbage calculés la seqüència dels Números de Bernoulli. És degut a aquest algorisme que Ada Lovelace és considerada la primera programadora de la història.\nAda Lovelace també destacava per la seva creativitat i visió de futur. Estava convençuda que invents com el de Babbage no servirien només per a calcular i fer operacions matemàtiques, sinó que en un futur podrien fer moltes més coses.\nCelebra el dia d’Ada Lovelace amb nosaltres!\nDes de 2018, se celebren les seves contribucions a la ciència el segon dimarts del mes d’octubre, el Dia d’Ada Lovelace. A més, aquest és un dia dedicat a visibilitzar el paper de totes les dones a la ciència i la tecnologia per a crear nous referents femenins.\nAmb el mateix objectiu, al 2020 creem «3 Chicas in Tech», el primer videojoc de Fundació Esplai des del projecte #*ChicasInTech. Pots descarregar gratuïtament el videojoc per a saber més sobre la vida d’Ada Lovelace i dos referents més, Katherine Johnson i Ángela Ruiz Robles.\nEl projecte #ChicasInTech és una iniciativa de Fundación ESplai finançada per l’Institut Català de les Dones, amb la col·laboració d’HP.


78. Dawson: Menjar a pes d’or | Blog de viajes Altaïr\nUns quants emprenedors que arribaren amb el primer vaixell van aprofitar l’ocasió per a fer-se rics. El primer carregament d’ous frescos va arribar amb un comerciant de Seattle que en portava dues-centes dotzenes. Els va vendre tots en menys d’una hora per divuit dòlars la dotzena. I la sal amb què alguns adobaven els ous podia arribar a costar el seu pes en or. Algú altre va transportar gallines vives i el primer ou que va pondre una d’elles, garantit fresc per tota la multitud que es va congregar al voltant de la gallina, es va vendre per cinc dòlars. Al cap d’una setmana van arribar tants vaixells a Dawson amb ous frescos que per l’efecte de l’oferta i la demanda els preus van baixar a només tres dòlars la dotzena.\nLa primera vaca no va trigar a arribar a Dawson i el primer galó de llet es va vendre a trenta dòlars. El propietari de l’Aurora Saloon en va comprar uns litres i va vendre’n tasses a cinc dòlars, cinc vegades més cara que un vas de whisky.\nPerò segurament la idea més original la va tenir un miner de Hunker Creek, que va comprar la primera còpia del Seattle Post-Intelligencer, encara que no sabia llegir. En una terra on l’escassetat de material imprès feia excitant fins i tot la lectura d’un diccionari durant les llargues nits d’hivern, els miners pagaven qualsevol cosa per a poder escoltar notícies fresques. El propietari del diari va pagar a un advocat perquè el llegís al Pioneers’ Hall en veu alta, i va cobrar entrada a tots els centenars de persones àvides de notícies dels estats del sud. Va haver de fer dues sessions de tanta gent que volia sentir-ho.\nSkagway i Dawson van ser productes de la mateixa Febre de l’Or, però els seus destins van ser completament diferents. Skagway, al cantó dels Estats Units, era descontrolada i sense llei; Dawson, en canvi, estava estructurada i plenament organitzada i controlada per la Policia Muntada del Canadà. Mentre que a Skagway els americans no volien cap interferència per part de l’administració o de les autoritats i havien preferit organitzar-se les coses amb comitès i eleccions, a la Dawson canadenca la Policia Muntada era comandada pel govern i els canadencs els contemplaven com una espècie de figures paternals.\nVa ser gràcies a aquesta presència d’un cos tan respectat com la Policia Muntada que, en una població on l’or era present a totes les transaccions, durant l’estiu del 1898 no hi va haver cap robatori ni assassinat a Dawson.\nLa gran presència de mounties, que va augmentar exponencialment dels quatre agents per a tot el Yukon del 1894 fins els 239 del 1898, va evitar esclats de violència en una ciutat amb tant de potencial. Devia ser aquesta quantitat de Policia Canadenca el que recordava constantment als americans de Dawson (un 90% de la població respecte un 10% de canadencs) que es trobaven al Canadà i que aquí havien de seguir al peu de la lletra la llei canadenca, per menys agradable que els fos. Fins i tot avui en dia alguna d’aquestes lleis ens semblarien massa estrictes, com aquella que deia que els saloons havien de tancar els diumenges per al repòs setmanal.\nI la Policia Muntada s’esmerçava en fer complir la llei. Fins i tot diuen que un home va ser multat només per tallar-se la llenya per a l’estufa...


La cursa Walk4AME de dissabte recorrerà tres quilòmetres pel casc antic | Nova Ràdio Lloret\nRecorregut de Walk4AME\nLa cursa Walk4AME de dissabte recorrerà tres quilòmetres pel casc antic\nDe moment, s'hi han inscrit anticipadament unes 600 persones. Qui vulgui participar-hi, encara pot apuntar-s'hi dissabte mateix.\nAquest dissabte es durà a terme la primera cursa nocturna contra l’Atròfia Muscular Espinal. L’organitza Junts Contra l’AME, que ha rebut unes 600 inscripcions i espera que dissabte mateix s’hi sumi encara més gent.\nPipo Molina ha explicat que serà una marxa de tres quilòmetres, anomenada Walk4AME, amb un recorregut apte per a tothom. La inscripció inclou una samarreta i un entrepà, entre altres coses. Molina, que fa una crida a la població perquè participi a la cursa, ha comentat que van decidir impulsar aquesta iniciativa perquè no hi havia cap marxa nocturna a la vila.\nLes inscripcions per internet a sis euros ja estan tancades i, per tant, qui vulgui participar-hi i encara no estigui apuntat, ho haurà de fer el mateix dissabte a partir de les vuit del vespre a la plaça Pere Torrent. Pipo Molina ha assegurat que la cursa, que començarà a dos quarts d’onze de la nit, es farà encara que plogui.\nPel que fa a les restriccions de trànsit, començaran a les set de la tarda i s’allargaran fins a les onze de la nit. En aquest horari, no es podrà aparcar als carrers Verge de Loreto, Rector Felip i Gibert, Oliva, Vicens Bou i Narcís Fors. A més, no es podrà circular entre les deu de la nit i mitjanit per la calçada interior del passeig Verdaguer i pel passeig marítim es faran talls puntuals a l’alçada de l’Ajuntament.\nEntre les deu i les onze de la nit, quedaran tallades les vies següents: carrers Enric Granados, Hipòlit Lázaro, Vicens Bou, Verge de Loreto, Sant Pere, Rector Felip i Gibert, Oliva, Torrentó, Narcís Fors i voltants, Sènia del Rabic i del Carme.\nArticle anteriorEl pianista Emili Brugalla i la soprano Marta Rodrigo actuen dimecres a Lloret\nArticle següentAvui es designen els membres de les meses electorals del 27-S


05 | Març | 2013 | AMPA IPSE BLOC ... un espai per a la comunicació i per a la participació.\nQuatre universitats s’alien per formar els futurs polítics\n05/03/2013 — ampaipse\nL’Aliança 4 Universitats, constituïda el 2008 per la UPF, la UAB, la Universidad Autónoma de Madrid (UAM) i la Universidad Carlos III de Madrid, posarà en marxa el pròxim curs el seu primer grau conjunt. I ho farà estrenant una titulació que avui no existeix a l’estat espanyol, tot i que té molt de predicament al món anglosaxó: filosofia, política i economia. Aquesta titulació, que a Oxford, per exemple, ha servit per formar bona part de les elits polítiques -el mateix David Cameron ho va estudiar allà-, acollirà el curs que ve els seus primers 40 alumnes, matriculats a raó de 10 places per cada universitat de l’Aliança.\nARA – S.S. Barcelona\nEl primer curs del grau es farà a Barcelona, un semestre a la UPF i un altre a la UAB, el segon serà a Madrid, entre la UAM i la Carlos III, i el tercer curs serà d’intercanvi amb alguna universitat estrangera, com la de Lovaina (Bèlgica) o Humboldt (Berlín), per exemple. L’últim curs serà el del treball final. L’Aliança té avançades les negociacions amb alguna entitat privada i confia oferir beques als seus estudiants per facilitar la mobilitat, segons va explicar el rector de la UPF, Josep Joan Moreso.\nEl currículum del títol es configurarà a través de les matèries de polítiques, econòmiques i filosofia que ja s’imparteixen als quatre centres. “Els mateixos estudiants podran escollir les universitats i matèries que volen anar fent per a la seva especialització”, cosa que aportarà una “flexibilitat” al currículum “que avui tampoc no existeix en el sistema universitari públic estatal”, va destacar el rector de la Carles III, Daniel Peña.\nEl fet que algunes de les assignatures siguin en anglès i també en català “no serà en absolut un problema”, va apuntar el rector de la UAM, José M. Sanz, ja que el perfil d’alumnes del grau “dominarà diverses cultures i llengües”. El català, va dir, “serà per a ells un valor afegit”.\nL’A4U impulsa un grau conjunt de Filosofia, Política i Economia\nLa Universitat Autònoma de Barcelona, la Universitat Pompeu Fabra, la Universidad Autónoma de Madrid i la Universidad Carlos III, que conformen l’Aliança de 4 Universitats (A4U), posaran en marxa el proper curs un grau conjunt de Filosofia, Política i Economia.\nAquest nou grau té per objectiu dotar els estudiants de diferents eines per analitzar un món cada cop més canviant. Els estudiants estudiaran en més d’una universitat i tindran la possibilitat d’acabar el grau a l’estranger. El programa s’oferirà el proper curs a una quarantena d’estudiants, 20 per comunitat autònoma i 10 per universitat.\nActualment, aquesta titulació s’imparteix a prop de cinquanta universitats de referència com Duke, Durham, Berna, Hamburg, Manchester, North Carolina, Oxford, Pennsylvania, Warwick o Yale, entre d’altres, el que garanteix la seva solvència i prestigi acadèmics.\nLa particularitat del nou grau de Filosofia, Política i Economia de l’A4U recau en què prové d’un projecte reeixit a nivell internacional adaptat a les necessitats i oportunitats del sistema espanyol, creant un grau transversal impartit de manera conjunta per les universitats de l’A4U.\nEl disseny d’un grau conjunt planteja grans avantatges per a la seva implantació ja que es crea a partir de recursos existents, sense costos afegits en instal·lacions, una inversió mínima en nou professorat i importants sinèrgies amb els graus que ja s’imparteixen. Així, des d’una perspectiva econòmica, és una proposta factible en temps de recursos limitats.\nQuant a l’estructura acadèmica, el seu pla d’estudis promou una mobilitat dels estudiants entre les universitats participants durant els tres primers cursos i obre la possibilitat de cursar el quart en una universitat estrangera. Amb aquest objectiu, els estudiants podran acollir-se a diferents programes d’intercanvi (Sèneca, Erasmus) i se signaran convenis de mobilitat internacional amb centres d’acreditat prestigi.\nFinalment, el fet d’oferir una visió de les ciències socials des de diferents perspectives, permet dotar els estudiants de diverses eines per analitzar un món cada dia més global, complex i connectat. Així, la inserció laboral dels futurs graduats podria ampliar-se a àmbits com política, periodisme, indústria, educació, direcció d’empreses, consultoria i relacions públiques, serveis diplomàtics, governs autonòmics i locals i organismes internacionals, entre d’altres.\nAmb una càrrega lectiva de 240 crèdits ECTS, constarà d’assignatures de formació bàsica, assignatures obligatòries, seminaris de casos, itineraris d’especialització, pràctiques externes, programa de mobilitat internacional i treball de fi de grau. Les assignatures s’impartiran en català, castellà o anglès (segons l’assignatura). En els dos primers cursos les assignatures proporcionen coneixements generals de les àrees del grau, els dos últims cursos són d’especialització, mitjançant l’elecció d’itineraris.\nL’Aliança de 4 Universitats (A4U) es va constituir el 2008 amb un triple objectiu: promoure la recerca i la transferència de les universitats participants; millorar la mobilitat internacional dels seus estudiants i acadèmics i incrementar la visibilitat i projecció internacional del grup.\nAlgunes de les principals accions endegades en aquest període son l’establiment de l’oficina OPERA a Brussel·les que, entre d’altres, dóna suport als investigadors de l’Aliança per aconseguir un finançament més competitiu a nivell europeu i internacional; l’establiment del Programa de Beques Postdoctorals, que facilita la mobilitat dels estudiants postdoctorals entre les universitats de l’Aliança, i les accions institucionals conjuntes als països BRICS (Brasil, Rússia, Índia, Xina i, recentment, Sud-àfrica) de cara a obrir nous mercats i col·laboracions de manera coordinada (amb la col·laboració d’ICEX).


A Fieldfisher Espanya comptem amb l’avantatge d'haver estat pioners, ja que la nostra firma va néixer fa mig segle per assessorar legalment la indústria farmacèutica, sanitària i de cosmètics.\nPioners al sector Life Sciences\nDes del naixement de la nostra firma, hem lluitat per continuar mantenint la visió innovadora i creativa que requereix donar servei a un dels sectors més regulats del món.\nEls nostres professionals estan reconeguts pels principals directoris d’advocats, entre els que destaquen Chambers & Partners, PLC, Best Lawyers y Who is Who Legal.\n“Excel·lent servei: els advocats aporten valor no només des d’un punt de vista tècnic sinó també des d’una perspectiva de negoci”. “Els advocats tenen un immens i detallat coneixement del sector”. Chambers & Partners.\nServeis per al sector Life Sciences\nCompliance i regulatori: Assessorament sobre decisions estratègiques tant en matèria de finançament i preus de medicaments com en procediments de suspensió de comercialització i desfinançament. Assistència i negociació amb l’Administració Pública per a la signatura d’acords sostre i altres acords de risc compartit. Defensa dels drets de les companyies farmacèutiques davant les diverses mesures adoptades per les administracions en matèria d’ús racional del medicament i contenció de la despesa farmacèutica. Creació de projectes de col·laboració sanitària amb l’Administració Pública i programes d’atenció al pacient. Disseny, elaboració i negociació de projectes d’investigació tant d’entitats públiques com privades. Early access programs (ús off label, ús compassiu i accés a medicació estrangera).\nCompetència: Disseny de polítiques de racionalització de la distribució de medicaments. Implementació de polítiques de preus i gestió de situacions de comerç paral·lel. Revisió i intervenció en procediments relatius a pràctiques comercials. Assistència a la companyia en reunions amb tercers davant organismes col·legiats. Protocols i programes de formació davant inspeccions d’autoritats nacionals i europees i auditories de compliance.\nPublicitat: Consultoria estratègica per a la confecció i desenvolupament de campanyes promocionals. Assessorament en la gestió, distribució i patrocini de continguts promocionals, amb la seva consegüent adequació al Codi de Bones Pràctiques de Farmaindustria i Fenin. Implementació de procediments interns i programes de formació per al compliment dels codis d’autoregulació de Farmaindústria i Fenin. Defensa legal en procediments deontològics.\n“La indústria farmacèutica es prepara per sortir de Catalunya en 48...\nHéctor Jausàs ingressa com a Acadèmic Corresponent a la Reial Acadè...\n¿Qué debe hacer un abogado que quiere dilatar la ejecución de una s...


L’autor – Saltant la línia\nEl culpable d’aquest blog és en Jaume Ribas i Vilanova. Vaig venir al món un dijous de febrer de 1995. Vaig viure i créixer a sa Pobla (Mallorca), vaig partir a Barcelona a estudiar Periodisme a l’Autònoma i des de l’estiu del 17 som graduat. Ara, faig feina la secció de política del diari ARA Balears i estudii un Postgrau de Comunicació Política.\nA més de donar la tabarra a Saltant la línia, vaig ser cofundador i redactor de s’Eixam.cat durant els seus nou mesos de vida. Després he estat cofundador i redactor de Zona Rookie, col·laborador de Bloko.info i, ja a la universitat, redactor de la secció de política de lacolumna.cat. L’estiu de l’any 16 vaig passar-lo treballant i aprenent a l’Ara Balears i a quart de carrera vaig fer pràctiques a l’Independent de Gràcia.\nDe menut vaig dir a ma mare que volia ser periodista per canviar les coses. No sé si ho aconseguiré mai, però ho intent sempre que puc. De moment, intent posar el meu gra d’arena amb honestedat i compromís, defensant sempre Mallorca i la justícia social.\nSi em voleu contactar, podeu fer-ho a través del Twitter (@ribasvilanova) o escrivint-me un correu a ribasvilanova@gmail.com. També podeu consultar el meu currículum.


Els amants de la naturalesa podran gaudir de visites guiades a la Casa Penya els diumenges de maig i juny\nLa primera de les visites, impulsades per Acció Ecologista-Agró i l’Ajuntament de Sagunt, començarà el diumenge 14 de maig d’11 a 13.30 hores\nAcció Ecologista-Agró i l'Ajuntament de Sagunt han organitzat, durant els mesos de maig i juny, visites guiades a la Casa Penya, el centre d'educació i voluntariat ambiental de la marjal d’Almardà-Almenara. La Comissió d'Educació Ambiental d’Acció Ecologista-Agró ha programat estes visites cada dos diumenges, que, a més, inclouen un passeig per la Finca de Penya, la reserva de fauna silvestre de la marjal.\nLa primera visita guiada serà este diumenge, 14 de maig, d'11 a 13.30 hores. D'altra banda, és important destacar que la Casa Penya té obertes les portes, des del passat 10 de maig, per a tots aquells amants de la naturalesa, veïns, turistes i curiosos que vulguen visitar-la i descobrir alguns dels tresors naturals dels ecosistemes mediterranis litorals, com la platja, el saladar i la marjal. Es podrà gaudir tant de l'exposició permanent com de la resta d'equipaments del centre mediambiental tots els dimecres i dijous de maig i juny, en horari d'11 a 13.30 hores.


Com gaudir del teu apartament d'estiu com si fos un hotelSolvia Magazine | Solvia Magazine\nCom gaudir del teu apartament d’estiu com si fos un hotel\nPassar l’estiu en un apartament pot no ser tan relaxant com havies pensat. Especialment si necessites dedicar part del teu temps de descans a mantenir-lo ordenat, a netejar o a cuinar. Encara que, si t’ho organitzes bé, les vacances a la teva llar d’estiu no tindran gaire diferències a les que pots passar a l’hotel.\nPotser has decidit llogar un apartament a la platja o a la muntanya aquestes vacances. O potser tens una segona residència en la qual, un any més, has previst passar els teus dies de descans. Sigui quina sigui la teva opció, et seran útils alguns consells per gaudir de l’estiu sense haver de dedicar massa esforços a mantenir aquesta casa estival.\nLa decoració d’interiors et pot ajudar a replantejar la funcionalitat de la teva segona residència, de manera que la teva estada durant les vacances sigui més còmoda i tranquil·la. Així que, si estàs pensant a renovar el teu apartament de la platja, aquesta pot ser l’oportunitat perfecta per convertir-lo en alguna cosa semblant a un hotel. D’altra banda, també pots simplificar les teves rutines per maximitzar el teu temps d’oci.\n1. Converteix el teu apartament en un centre de relax\nAmb una decoració adequada, pots aconseguir que la teva casa d’estiu transmeti la mateixa sensació acollidora i relaxant que l’habitació d’un bon hotel. Utilitzar tons clars i no sobrecarregar l’habitatge amb massa mobles o objectes decoratius et permetrà aportar serenitat a l’ambient. Procura, a més a més, mantenir l’apartament ordenat. Per potenciar l’efecte de relax, et pots ajudar amb una il·luminació tènue en punts estratègics (no oblidis de les espelmes per als moments especials), plantes i essències aromàtiques.\n2. Minimitza les tasques de neteja\nEvitar una decoració sobrecarregada a la teva segona residència no tan sols t’ajudarà a relaxar-te, sinó que et permetrà estalviar temps en neteja; una tasca que no has de fer quan t’allotges en un hotel. Apostar per una decoració minimalista pot ser una bona opció: menys coses per netejar al teu apartament es tradueixen en més temps lliure. Ja saps, però, que buscar la simplicitat en la decoració no traurà personalitat a la teva llar; n’hi ha prou amb escollir colors, mobles i objectes que li donin carisma.\n3. No deixis que la cuina t’esclavitzi\nA diferència del que passa a l’hotel, en un apartament de vacances hauràs de ser tu la persona que cuinarà, però això no vol dir que t’hagis de passar hores als fogons. Aprofita l’estiu per preparar receptes sanes, lleugeres i refrescants que requereixin poc temps de preparació: un gaspatxo, una amanida de pasta, unes rodanxes de tomàquet amb formatge i alfàbrega, una macedònia… Una altra alternativa és demanar menjar a domicili o comprar-lo fet. I, per què no, pots pactar amb la família que algú diferent s’encarregui de preparar i servir l’esmorzar a la resta cada matí, com si fos el servei d’habitacions?\n4. Munta’t un spa casol�\nLes vacances són el millor moment per cuidar-te el cos i la ment. Si no et pots acostar a un balneari, sempre pots convertir en un spa la teva casa d’estiu. Tu tries el pla: un bany relaxant amb sals, una dutxa amb canvis de temperatura per estimular la circulació, un massatge, una mica de meditació… Per crear l’ambient adequat pots jugar amb espelmes, música suau i aromes.\n5. Crea zones d’oci\nCada estança del teu apartament de vacances es pot convertir en el lloc idoni per aprofitar el teu temps lliure com et vingui de gust. L’habitació serà l’escenari perfecte per gaudir de migdiades reparadores; la sala d’estar, per organitzar llargues sessions cinèfiles; una butaca al costat d’una finestra, per submergir-te en la teva hora de lectura… No oblidis treure partit a la terrassa o al balcó per sopar o simplement gaudir de les vistes. El millor serà combinar totes aquestes propostes d’oci amb excursions turístiques que et permetin conèixer o redescobrir la localitat d’estiueig. Saps si hi ha alguna casa museu als voltants?\nCom veus, amb la decoració interior adequada i uns simples hàbits pots gaudir de les vacances al teu apartament d’estiu, talment com si t’estiguessis en un hotel.\nETIQUETES: apartaments, decoració, decoració d'interiors


març de 2020 – Compromís per Picanya\nRecursos als ajuntaments\nDes de la Diputació, el Grup de Compromís amb el seu portaveu al capdavant, el nostre regidor Xavier Rius, han proposat que el superàvit de l’any 2019 de la Diputació, es destine als ajuntaments de forma urgent per contribuir a reforçar l’esforç que estan fent la majoria d’ajuntament davant la crisi sanitària.\nDavant la crisi sanitària i el confinament establert, s’ha habilitat un telèfon on adreçar-se en cas de necessitat d’ajuda o suport psicològic.\nAjudes d’urgència als autònoms\nLa Conselleria d’econòmia acorda unes ajudes urgents i immediates per als autònoms.\nCap xiquet/a sense menjar\nEl Govern del Botànic ha adoptat una nova mesura per ampliar la xarxa per als més desafavorits.\nUn sistema sanitari públic i universal fort, és una garantia per a la societat. Aquests dies hem vist com treballadors i treballadores de molts sectors, en especial el sanitari, estan garantint que pugem estar tranquils i tranquil·les. Des dels transportistes, repartidors, comerços de queviures, policies, caixers i caixeres de grans superfícies, funcionaris, personal de residències […]


Barraca codi 9826 - BV131 | Mapes de Patrimoni Cultural\nBarraca codi 9826 - BV131\nBarraca codi 9826 - BV131 Vallirana\nAl sud del polígon industrial de can Prunera, prop del carrer del Solsonès, prop d'un torrent\nRef. Cad.: 08296A00600025\nBarraca de pedra seca del tipus aèria aïllada i orientada al nord. La seva planta és circular i presenta un portal d'accés rectangular amb la llinda plana. Sembla que el portal està construït amb tres llindes. No ha estat restaurada, tot i el petit enderroc exterior que pateix l'estructura. És una barraca de grans dimensions i els seus murs amiden 130 cm.


El ple de l'Eixample se suspèn per una protesta de l'Escola Entença | betevé\nEls pares del centre reivindiquen un cop més una nova ubicació provisional per a l'escola que està en barracons\nEls pares i mares de l’Escola Entença han irromput en el darrer plenari del districte de l’Eixample. Les escridassades i les consignes contra els regidors han obligat la presidenta del districte, Trini Capdevila, a cridar-los l’atenció en diverses ocasions. Les famílies se senten traïdes i han cridat contra els polítics “Prou mentides”. Quan havien transcorregut 45 minuts de la sessió, Capdevila s’ha vist obligada a suspendre el plenari perquè els regidors no podien continuar per les escridassades constants: “Vostès han aconseguit que se suspengui el plenari. Suposo que estan contents”.\nL’AFA està molt enfadada perquè l’Ajuntament els ha comunicat que no traslladarà el centre als Jardins de Marcos Redondo el curs vinent, tal com els havien promès. Segons el govern municipal el trasllat s’ha d’ajornar un curs escolar per dificultats tècniques i també perquè calen més garanties jurídiques. Constanza Saavedra, de l’AFA, ha afirmat: “Ens han enganyat. Abans de les eleccions ens van prometre la nova ubicació provisional i ara ens han deixat plantats”. Les famílies es queixen que aquesta problemàtica s’haurà de resoldre en el pròxim mandat.\nArran de la decisió del govern municipal, els pares i mares han dit que estudien accions legals tot i que no han especificat quines. A més l’escola tampoc no té assignat un espai definitiu, cosa que preocupa encara més les famílies. Diuen que a partir d’ara hi haurà més mobilitzacions.\nPer què s’oposen a l’espai de l’Escola Industrial?\nActualment el centre està en barracons i està ubicat al recinte de l’Escola Industrial. Els familiars no volen aquest emplaçament provisional perquè està a tocar d’una subestació elèctrica. Asseguren que l’Agència de Salut Pública de Barcelona (ASPB) va fer un informe que desaconsellava que aquest emplaçament es converteixi en el definitiu pel “principi de precaució al qual tenen els infants”. A més diuen que s’afegeix un altre problema que és la manca d’espai. Ara hi ha tres cursos amb un total de 150 infants i de cara al setembre hi haurà un grup més.\nUn altre dels entrebancs que han sorgit per traslladar l’escola a la ubicació provisional dels Jardins de Marcos Redondo ha estat l’oposició dels veïns. Diuen que no volen perdre un espai públic i han creat una associació que ha recollit 2.000 signatures en contra.\n— barracons — Consorci d'Educació de Barcelona — protestes